open-index/open-wikipedia-markdown huggingface dataset:
Point of Ayr

:*Sjå òg [[Point of Ayre|Point of Ayre på Isle of Man]] og [[Point of Ayre på Orknøyane]].*

**Point of Ayr** (walisisk *Y Parlwr Du*) er det nordlegaste punktet på fastlandet i Wales. Det ligg like nord for Talacre i Flintshire, ved munningen til River Dee. Det ligg sørvest for Liverpool Bay i Irskesjøen. Området er eit fuglereservat og ein del av sanddyneområdet Gronant og Talacre, som har status som Site of Special Scientific Interest (stad av særleg vitskapleg interesse).

I mange år vart det drive kolgruver her. Dei første gruvene opna i 1865 og vart lukka 23. august 1996.

Point of Ayr er staden der naturgassen frå Irskesjøen vert ført i land. 

Det står eit fyr på Point of Ayr frå 1776, men det har ikkje vore i drift sidan 1844. Det står på stranda Talacre ved munningen til River Dee. 

## Kjelder

**Denne artikkelen bygger på «[[:en:Point of Ayr|Point of Ayr]]» frå ,  den 22. januar 2010.* 
*** oppgav desse kjeldene:*
Sker Point

**Sker Point** er eit nes sør i Wales mellom Port Talbot og Porthcawl.

23. april 1947 forliste skipet «Samtampa» ved Sker Point. Mannskapet på 39 og alle åtte frivillige på redningsskøyta «Mumbles» mista livet. 

## Bakgrunnsstoff
*Skipsforliset 

## Kjelder

**Denne artikkelen bygger på «[[:en:Sker Point|Sker Point]]» frå ,  den 22. januar 2010.*
St Davids Head

**St Davids Head**  (walisisk *Penmaen Dewi*) er eit nes i Pembrokeshire Coast nasjonalpark sørvest i Wales.

I nordvest ligg byen St Davids. St Davids Head markerer den sørlege grensa til den store Cardigan Bay. I sør ligg Whitesands Bay, Ramsey Sound og St Brides Bay. Neset og området bakom tilhøyrer National Trust. Den vulkanske bergarten her er sagt å vere den eldste i landet med ein alder på seks millionar år.

Det er fleire gamle monument på neset, mellom anna eit klippefort frå jernalderen, ein førhistorisk busetnad, ein førhistorisk forsvarsmur, fleire spor frå steinalderen og gravkammeret til Carreg Coetan Arthur . 

Ein kan kome til neset til fots langs kyststien. Neset har eit rikt plante- og dyreliv. Rundt neset finst gråsel og niser. Mykje sjøfugl og vandrefalk er òg å sjå. 

## Kjelder

**Denne artikkelen bygger på «[[:en:St Davids Head|St Davids Head]]» frå ,  den 22. januar 2010.* 
*** oppgav desse kjeldene:*

## Bakgrunnsstoff
*National Trust
*Coetan Arthur
*Bilete av St Davids Head på geograph.org.uk
Little Orme

**Little Orme** (walisisk *Rhiwledyn*) er eit nes i Conwy grevskapsdistrikt i Wales med ei høgd på 141 meter. I lag med det større Great Orme dannar dei kvar si side av Llandudno Bay.

I motsetnad til Great Orme har ikkje Little Orme vorte utvikla for verken gruvedrift eller turisme. Det var nokre kalksteinsbrot her på 1800-talet og fram til 1936. Klippene er ein populær stad for fjellklatrarar. 

Delar av Little Orme har status som Site of Special Scientific Interest (stad med særleg vitskapleg interesse) North Wales Bird Trust ligg på nedsida av neset og mykje sjøfugl held til i klippene. 

North Wales-stien går over Little Orme. 

## Kjelder

**Denne artikkelen bygger på «[[:en:Little Orme|Little Orme]]» frå ,  den 22. januar 2010.* 
*** oppgav desse kjeldene:*
**Ivor Wynne Jones. *Llandudno Queen of Welsh Resorts* Landmark, Ashbourne Derbyshire 2002 ISBN 1-84306-048-5


## Bakgrunnsstoff
* North Wales Wildlife Trust: Rhiwledyn 
* geograph.co.uk - Bilete av Little Orme og området rundt
Pen Dal-aderyn

**Pen Dal-aderyn** er det vestlegaste punktet på fastlandet i Wales.

Det ligg i Pembrokeshire, vest for St David's.

## Kjelder

**Denne artikkelen bygger på «[[:en:Pen Dal-aderyn|Pen Dal-aderyn]]» frå ,  den 22. januar 2010.*
Strumble Head

**Strumble Head** (walisisk *Pencaer*) er eit nes nord i Pembrokeshire i Wales. 

Strumble Head fyr står på neset og Strumble VOR, ein del av ruta til mange flyruter over Atlanteren.

Det er mykje kval utanfor Strumble Head, særleg niser. Det vert ofte organisert turar for å sjå etter kval i området. Det finst òg mykje sel nedanfor fyret. 

Eit par hundre meter ut i sjøen ligg to små øyar, Ynys Onnen og Carreg Onnen. Eit fransk skipsvrak, kanskje frå den siste invasjonen av Storbritannia, vart funne i nærleiken i 2003.

## Bakgrunnsstoff
*www.geograph.co.uk: Bilete av Strumble Head og omliggande område

## Kjelder

**Denne artikkelen bygger på «[[:en:Strumble Head|Strumble Head]]» frå ,  den 22. januar 2010.* 
*** oppgav desse kjeldene:*
Målrøystingar 2010-2019

Oversyn over folkerøystingar om opplæringsmål i norske skulekrinsar i åra 2010–2019.

## Kjelder

* Språkfakta 2015 
* Noregs Mållag - Årsmeldingar 
* Kommunestyreprotokollar
* Lokalavisar
Hebe Camargo

**Hebe Maria Camargo** () er ein brasiliansk skodespelar, songar og programleiar.

Camargo blei fødd i Taubaté i delstaten São Paulo.

## Bakgrunnsstoff
Johannes Regis

**Johannes Regis** () var ein komponist av den flamske skolen.

Det er ikkje så mange verk att etter Johannes. To messer og sju motettar, forutan nokre songar. Han var godt kjend i si eiga samtid, og arbeidde ei tid som sekretær for Guillaume Dufay. Johannes Tinctoris trekk han fram som døme på god musikk i 1470-åra.
Ait

Ein **ait** (eller **eyot**) er ei lita øy i ei elv. Namnet vert særleg nytta om øyar i elva Themsen og sideelvane hennar i England.

Ei slik øy består som regel av avleiringa i vatnet som har samla seg opp over tid. Dei er ofte lange og smale og kan vere permanente øyar. Dei kan òg erodere bort og sedimenta dei bestod av kan verte førte ned elva og danne nye øyar. Ei elv med mange slike øyar vert kalla ei anastomoserende elv eller forgreina elv. 

## Kjelder

**Denne artikkelen bygger på «[[:en:Ait|Ait]]» frå ,  den 22. januar 2010.* 
*** oppgav desse kjeldene:*
Bridgemarsh Island

**Bridgemarsh Island** er ei øy i tidvassområdet til River Crouch i Essex i England, 5&nbsp;km oppfor Burnham-on-Crouch.  I nord grensar øya til Bridgemarsh Creek og i sør til River Crouch.

Etter ein flaum i 1736 var det bygd eit dike rundt Bridgemarsh Island og ei vegfylling som er mogeleg å passere ved fjøre sjø.

Det vart drive jordbruk på øya og etter kvart leireindustri. Dika vart ikkje halde ved like og ho braut saman under nordsjøflaumen i 1953. Etter den tid har det ikkje budd folk på øya.

## Kjelder

**Denne artikkelen bygger på «[[:en:Bridgemarsh Island|Bridgemarsh Island]]» frå ,  den 22. januar 2010.* 
*** oppgav desse kjeldene:*
*Further details
Sigurd Bjørkedal

**Sigurd Asgeir Bjørkedal** () var ein norsk båtbyggjar og bonde.

Som praktiserande båtbyggjar var han sentral i å ta vare på den gamle båtbyggjartradisjonen i Bjørkedalen. Saman med brørne Saxe og Jakob heldt han ved like kunnskapen om å bygge snedbetning, den gamle sunnmørsbåten. Bygginga av ein sunnmørsottring til Sunnmøre Museum på 1950-talet hadde stor betydning, sidan dei då kunne rådføre seg med eldre båtbyggjarar.

I 1973 bygde han ein kopi av Kvalsundskipet. Frå 1981, då han bygde ein ny sunnmørsottring, samarbeidde han med og overførte mykje kunnskap til sønene som har ført tradisjonen vidare etter faren.

I 1983 bygde dei knarren «Saga Siglar» til Ragnar Thorseth. Det er eit vikingskip bygd etter Skuldelev 1 som vart funnen ved Roskilde i Danmark. Med dette skipet gjennomførte Thorseth mellom anna ei jordomsegling.

Seinare overtok sonen Jakob ansvaret for båtbygginga. Sigurd var likevel ein viktig medhjelpar då det vart bygd kopi av Osebergskipet i 1987, og av Gokstadskipet i 1990.

Han var bror til Saxe Bjørkedal.

I 2009 fekk Sigurd Bjørkedal kongens fortenestmedalje i sølv.

## Kjelder
* Karl Anders Helset: Kongens sølv til Sigurd Bjørkedal. *KYSTEN* Nr 1 2010
Brownsea Island

**Brownsea Island** er den største øya i Poole Harbour i Dorset i England. Øya er eigd av National Trust. Det meste av øya er open for publikum og landskapet består mellom anna skogområde og lyngheier med rikt dyreliv. I tillegg finst klipepr med utsyn over across Poole Harbour og Isle of Purbeck. 

Bronswa Island ligg utanfor byen Poole og er den største av åtte øyar i hamneområdet. Det går båtruter ut til øya og kring hundretusen vitjar øya årleg. Den nordlege delen av øya er ein del av eit naturreservat styrt av Dorset Wildlife Trust og eit viktig fugleområdet. Denne delen av øya har derfor avgrensa tilkomst for publikum. 

Den første speidarleiren nokon gong vart halden på øya i 1907. 

## Kjelder

* *Denne artikkelen bygger på «[[:en:Brownsea Island|Brownsea Island]]» frå , den 22. januar 2010.* 

## Bakgrunnsstoff

* Brownsea Island på National Trust
* H2G2: Brownsea Island
* Brownsea og speidarrørsla
* Kart over Brownsea Island 
* Bilete av St Mary-kyrkja på øya
Burgh Island

**Burgh Island** er ei lita tidvassøy utanfor sørkysten av Devon i England nær den vesle landsbyen Bigbury-on-Sea. Det er fleire bygningar på øya, mellom anna Burgh Island Hotel i art deco-stil. Dei andre bygningane er tre private hus og puben The Pilchard Inn. 

## Kjelder

**Denne artikkelen bygger på «[[:en:Burgh Island|Burgh Island]]» frå ,  den 22. januar 2010.*  
 

## Bakgrunnsstoff
Salstrofé i musikkbransjen

**Salstrofé i musikkbransjen** vert utdelt for visse tal selde plater, album og singlar. Det er bransjeorganisasjonane i kvart land som står for tildelinga, men plateselskapa må som regel betale ein kontingent for å få sertifisert salstala.

## Noreg
I Noreg er det bransjeorganisasjonane IFPI og FONO som tildeler salstroféa.

Krava for albumtrofé vart endra 6. september 2006. Tilsvarande tal var tidlegare 20 000 og 40 000. Ein tel med nedlasting via internett og til mobil når ein reknar ut salstala. For singlar gjeld sal av heile låtar, mens for album må ein selje minst 3/4 av heile albumet.

## USA
I USA er det bransjeorganisasjonen RIAA som tildeler salstroféa.

Merknad: Før 1. januar 1989, blei gull gjeve ved ein million selde singlar, og platina ved to millionar selde singlar.

## Storbritannia
I Storbritannia er det British Phonographic Institute som tildeler salstroféa.

## Tyskland
I Tyskland er det IFPI Deutschland/Bundesverband Phono som tildeler salstroféa.

## Kjelde

**Denne artikkelen bygger på «[[:nb:Salstrofe i musikkbransjen|Salstrofe i musikkbransjen]]» frå ,  den 22. januar 2010.*  
 
## Fotnotar
Belle Isle i Windermere

**Belle Isle** er den største av 18 øyar i innsjøen Windermere i Lake District i England og den einaste av dei som har vore busett. Ho er 1 km lang. Belle Isle House vart bygd der i 1774 teikna av John Plaw.

Den romerske guvernøren i Ambleside bygde ein villa på øya. Ho var òg ein skanse for royalistane under den engelske borgarkrigen. Ho vart lokalt kalla Great Island (Storøya) eller Long Holme (Langholmen), men vart seld til Isabella Curwen i 1781 for £1720 og kalla opp etter ho. Etterkomarane etter Isabella og mannen hennar John Christian Curwen budde på øya til 1993. Belle Isle er framleis i privat eige. 

## Kjelder

**Denne artikkelen bygger på «[[:en:Belle Isle (Windermere)|Belle Isle (Windermere)]]» frå ,  den 22. januar 2010.* 
*** oppgav desse kjeldene:*
The Carracks

**The Carracks** og **Little Carracks** er ei gruppe små øyar utanfor nordkysten vest i Cornwall i England.

Øyane ligg mellom Zennor og St Ives, om lag 200 meter utanfor kysten. Den største øya vert stundom kalla Seal Island fordi det finst gråsel her. Her er òg pigghå, breiflabb og anemoner. 

Det går båtar frå St Ives til øyane slik at turistar kan sjå selane og anna dyreliv kring øyane. 

I 1916 gjekk «Enrico Parodi» på land ved Gurnard's Head i tjukk skodde. Då skipet vart taua sokk det utanfor The Carracks og er i dag ein dykkeattraksjon der. 

## Kjelder

**Denne artikkelen bygger på «[[:en:The Carracks|The Carracks]]» frå ,  den 22. januar 2010.*
Treseglarar

**Treseglarar** er ein biologisk familie innan ordenen seglarfuglar som samlar ei slekt ***Hemiprocne*** av fire insektetande artar knytt til skogshabitat. Familien har nært slektskap med familien seglarar. Dei er distribuerte frå India og Søraust-Asia via Indonesia til Ny-Guinea og Salomonøyane. 
__NOTOC__

Treseglarar er små til mellomstore seglarfuglar, og varierer i lengd frå 15 til 30 cm. Dei har lange venger, handsvingfjørene gjer ut det meste av lengda av vengene, armane er faktisk ganske korte. Dei skil seg tydeleg frå andre seglarfuglar i fjørdrakta, som er mjukare, og dei har toppar eller anna pryd i ansiktet, og lange gaffelforma halar. Anatomiske ulikskapar frå seglarar finn ein i skjelettdetaljar i kranium og gane, i tarse, og ei ikkje-reversibel baktå som dei nyttar når dei kviler på greiner. Hannane har iriserande mantelfjør.

Treseglarar lever i mange ulike typar av skogshabitat. Ein art, dvergtreseglar, er ein art som føretrekk gammal skog. Ved beiting der manøvrerer dei ned nær undervegetasjonen. Berre sjeldan beitar dei i fornya skog eller i plantasjar, men aldri over opent lende. Andre artar har mindre spesialiserte habitatstypar, og topptreseglar gjer bruk av ei rekkje habitat, inkludert fuktige skogar og lauvfellande skog. Rustkinntreseglar utnyttar nesten alle tilgjengelege skogstypar frå mangroveskog til skog i fjellsider. Alle artane beitar på insekt, men nøyaktige detaljar om bytte er ikkje kjent. I motsetnad til seglarar, har treseglarar så godt utvikla bein at dei er i stand til å sitje på greiner i trea.

Paret byggjer reiret saman og dei festar det til ei grein med eit limliknande sekret. Hoa legg eitt egg. Eggfarga varierer frå kvitt til grått. Ein har lite kunnskap om rugetida, men ho kan vere lengst for dei større artane. Ungane vert fødd med eit dekkje av grå dun og foreldra matar dei med pelletar av oppstøytt mat.

## Artsliste
* Topptreseglar, *Hemiprocne coronata *
* Rustkinntreseglar, *Hemiprocne longipennis *
* Dvergtreseglar, *Hemiprocne comata *
* Mustasjetreseglar, *Hemiprocne mystacea *

## Kjelder

* *Denne artikkelen bygger på delar av «[[:en:Treeswift|Treeswift]]» frå , den 23. januar 2010.* 
:* **del Hoyo**, J.; Elliot, A. & Sargatal, J. (editors). (1999). **[[Handbook of the Birds of the World]]. Volume 5**: Barn-Owls to Hummingbirds. Lynx Edicions. ISBN 84-87334-25-3

### Fotnotar

## Bakgrunnsstoff

* Video av treseglarar hos ibc internet bird collection
Hylte kommun

**Hylte kommun** er ein kommune i Hallands län i Sverige. Kommunen grensar innanfor Hallands län til Falkenbergs kommun og Halmstads kommun. Vidare grensar han til Gislaveds kommun i Jönköpings län i nord og Ljungby kommun i Kronobergs län i aust og sør. Administrasjonssenteret i kommunen er Hyltebruk.

Kommunen har eit sterkt kupert landskap med mange mellomliggjande innsjøar og myrområde. Han er ein industrikommune med mange småføretak, og har mykje verkstad- og treforedlingsindustri. Vidare er det stor produksjon av avispapir i Hylte kommun.

## Administrativ historikk
Den fyrste kommunen med namnet *Hylte* var ein *[[storkommune]]* som vart oppretta ved kommunereforma i 1952 gjennom samanslåing av dei tidlegare kommunane Femsjö, Färgaryd og Långaryd i Jönköpings län. Samtidig vart på same måten Unnaryd oppretta i Jönköpings län gjennom samanslåing av Bolmsö, Jälluntofta og Södra Unnaryd. I Hallands län vart også Torups *landskommun* oppretta gjennom samanslåing av dei tidlegare kommunane Drängsered, Kinnared og Torup. 

I 1974 vart deretter den noverande kommunen til, gjennom samanslåing av Hylte, Torup og Unnaryd (utanom Bolmsö *församling*), samt ein del av Lidhults församling frå Ljungby kommun i Kronobergs län. Den nyoppretta kommunen vart lagd i Hallands län.

## Kommunevåpenet
Blasonering: *Skjold med bølgjer delt i gull, med eit oppstikkande raudt vasshjul, og blått, med to bjelkar av gull*.

Kommunen oppstod i den noverande forma si i 1974, men det drygde fram til 1987 før eit kommunevåpen kunne verte registrert i Patent- och registreringsverket. Ingen av dei tidlegare einingane i området hadde hatt våpen. Bølgjene er frå elva Nissan, bjelkane er trestokkar (frå skogbruket) og vasshjulet symboliserer industrien.

## Tettstader
Det er seks tettstader i Hylte kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
* «Hylte kommun» på Wikipedia på svensk, innhenta 22. januar 2010.
* «Hylte» hjå Store norske leksikon, innhenta 22. januar 2010 (lisensiert under CC-BY-SA).

### Referansar
Gråor

**Gråor** eller **gråolder** (*Alnus incana*) er eit tre av oreslekta i bjørkefamilien.

## Skildring

Gråora kan på god jord bli oppunder tjue meter høg med stamme og kjegleforma krone. På skrinnare jord eller myrjord veks ho ofte buskaktig.

Gråora har glatt grå bark med eit grønt skjer. Eldre bark kan få eit fåtal djupe furer nedst på stammen. Vinterknoppane er purpurraude, skota er raudbrune på oversida og olivengrøne på undersida. Blada er skarpt tanna matt grøne på oversida og grålege på undersida. Unge blad er hårete over det heile; eldre blad er hårete berre langs nervebanane. 

Gråora er av dei tre som blomstrar tidlegast, i Noreg blomstrar ho gjerne i april. Horaklene sit i grupper på 3 til 8 på lysbrune, finhåra stilker. Frøet sit i ein nøttefrukt som flyt godt, slik at ora lett spreier seg langs vassdrag.

## Utbreiing

Gråor finst i fleire område på den nordlege halvkula. I Noreg veks treet vilt over nesten heile landet. 

Gråora veks gjerne på flaummark og i fuktige lier, helst på leirgrunn. Ho er hardfør og toler godt frost. 

Gråora er rask til å etablere seg på nye flater, som på rasmark. Treet veks raskt, men det vert ikkje særleg gammalt, ofte berre 40 år, men kan og bli opptil 200 år.

Ora veks i symbiose med soppen *Schinzia alni*, som lever i knollar på orerøtene. Desse tar opp nitrogen frå lufta. Den rike tilgangen på nitrogen gjer at ora kan tillate seg å felle grøne blad. Slik aukar næringsinnhaldet i skog med oretre.


Alnus incana ssp incana range map 1.png|Utbreiinga til *A. incana* subsp. *incana*
Alnus incana ssp rugosa range map 1.png|Utbreiinga til *A. incana* subsp. *rugosa*
Alnus incana ssp tenuifolia range map 1.png|Utbreiinga til *A. incana* subsp. *tenuifolia* 


## Underartar
Vanleg gråor, ssp. *incana*, er i Noreg vanlegast i låglandet, men manglar ytst på kysten. 

Kolagråor, ssp. *kolaensis*, har meir nordaustleg utbreiing, og er vanleg i fjellskogen. 

Mellomformer av underartane er vanlege. 

## Bruk
Zunifolk har tradisjonelt brukt gråorbark til å gje hjorteskinn ein raudbrun let.

Veden er laus og lett. Sidan han er lett, er brennverdien tilsvarande låg, omtrent som for gran, med tørr gråorved har den fordelen at han gir lite røyk og lite gneistar. 

Under andre verdskrigen vart gråora sterkt etterspurt som brensel i gassgeneratorar, som også vart bruka til framdrift av bilar. 

## Kjelder
* Alan Michell: *Trær i skog og hage*. Oslo 1977. ISBN 82-10-01282-7 
* Johannes Lid: *Norsk flora*. Oslo 2004 ISBN 82-521-6029-8
* Knut Fægri: *Norges Planter*. Oslo 1958
* Knut Skinnemoen: *Skogskjøtsel*. Oslo 1968
;Referansar

## Bakgrunnsstoff
Brennverdi

**Brennverdi** er den energien eit brensel frigjer ved effektiv forbrenning.  Fyringsolje har ein brennverdi på om lag 10 kWh/l, trepellets har ein brennverdi på om lag 4,8 kWh/kg.

## Brennverdi for ved
I praksis er brennverdien for ved av alle treslag ved null prosent fukt er tilnærma lik 5,32 kWh/kg ved. Effektiv brennverdi når virke inneheld fuktigheit finn ein som

: H_\mathrm{eff} = 5{,}32 - 0{,}06 F_r

der F_r er ein korreksjonsfaktor, med eining kWh/kg, som avheng av fuktigheita i trevirket.  Rå nyhogd ved, med 50 % fukt, har brennverdi omkring 2,4 kWh/kg virke, medan heilt tørr ved med 18 % fukt har brennverdi på 4,3 kWh/kg.

Brennverdien per famn eller kubikkmeter vert avhengig av eigenvekta til trevirket og kor tørt virket er.

Ein kubikkmeter tørt trevirke gir

## Sjå også
* Forbrenningsvarme

## Kjelder

*Håland brensel
Drake's Island

**Drake's Island** er ei 2,6 hektar stor øy i Plymouth Sound, havområdet sør for byen Plymouth i Devon i England. Namnet på øya vart først registrert i 1135, då ho vart kalla St Michael's etter kapellet som stod her. Seinare vart kapellet tileigna St. Nikolas i staden og øya fekk namnet St. Nicholas. Frå siste halvdel av 1500-talet vart øya stundom kalla Drake's Island etter Sir Francis Drake, den engelske sjørøvaren som nytta Plymouth som heimehamn. Sjølv langt ut på 1800-talet vart øya referert til som St Nicholas's Island.

Det var frå denne øya at Drake segla ut i 1577 og kom attende til 1580 etter å ha segla rundt jorda. I 1583 vart Drake guvernør på øya. 

Frå 1549 vart det bygd ut festningsverk på øya for å forsvare ho mot Frankrike og Spania. Forlegning for 300 mann vart bygd på slutten av 1500-talet. I fleire hundreår var dette det viktigaste forsvarsverket for Plymouth. I 1665 døydde Robert Lilburne i fangenskap på øya. Han vart dømd til fengsel på livstid for kongemordet på Karl I. Eit par år seinare sat general John Lambert, i fengsel på Drake's Island. Han døydde her vinteren 1683 etter å ha sete her frå 1662. 

Etter den andre verdskrigen vart Drake's Island framleis styrt av forsvarsdepartement og først i 1963 fekk Plymouth nytte øya. Det vart oppretta ein ungdomsleir der. 

1. mai 1987 var tden første telefonlinja lagt til øya. I 1995 kom øya i privat eige. 
In mai 2005 the island attracted British media attention when one of the empty buildi

## Bakgrunnsstoff
* Historia til øya

## Kjelder

**Denne artikkelen bygger på «[[:en:Drake&#39;s Island|Drake&#39;s Island]]» frå ,  den 23. januar 2010.*
Stenungsund

**Stenungsund** er ein tettstad i landskapet Bohuslän i Västra Götalands län i Sverige. Staden er administrasjonssenteret i Stenungsunds kommun, har eit areal på 11,14 km², og hadde i 2005 eit innbyggjartal på 10&nbsp;067.

Stenungsund ligg ved Europaveg 6 om lag 47 km nord for Göteborg og 43 kilometer sør for Uddevalla. Stenungsund var lenge mest kjend som ein stad for bading ut mot kysten. I 1950- og 1960-åra gjekk tettstaden gjennom dramatiske endringar på grunn av oppbygging av petrokjemisk industri. Stenungsund har vorte den viktigaste staden i Sverige for produksjon av polyetylen, som vert nytta i samband med produksjon av plastprodukt. 

## Bakgrunnsstoff
*Vitensenteret Molekylverkstan i Stenungsund
Eddystone Rocks

**Eddystone** eller **Eddystone Rocks** er ei gruppe skjer om lag 14 km sørvest for Rame Head i Cornwall i England. Skjera var tidlegare ein fare for skipsfarten ved innløpet til Den engelske kanalen og hamnebyen Plymouth og fleire fyr har derfor stått her.

Sjølv om skjera ligg nærare fastlandet i Cornwall, høyrer skjera til Plymouth og såleis grevskapet Devon.

Det har stått fire fyr på Eddystone Rocks. Den tradisjonelle sjantien «The Eddystone Light» omhandlar eit fiktiv møte mellom fyrvaktaren og ei havfrue og har vorte spelt inn av The Seekers, the Weavers og Peter Paul and Mary.

## Kjelder

**Denne artikkelen bygger på «[[:en:Eddystone Rocks|Eddystone Rocks]]» frå ,  den 23. januar 2010.* 
*** oppgav desse kjeldene:*
Artsnamnebasen

**Artsnamnebasen** er ein database med eit register over godkjende norske artsnamn. Til saman er det omkring 60&nbsp;000 arter i Noreg. Basen utgjer ein ny, nasjonal standard for namnsetting av organismar. Han vart oppretta 1. september 2009 og vert driven av Artsdatabanken i Trondheim.

I denne søketenesta kan ein hente informasjon om gyldige vitskaplege namn etter gjeldande internasjonale standardar og tilrådde populære namn på bokmål og nynorsk.

Søketenesta gjev i dag ikkje eit komplett oversyn over alle vitskaplege og norske namn på arter og organismegrupper. Av hovudgruppene som delvis manglar er til dømes protozoar, fleire sopp-ordenar, svamp, nesledyr, land- og ferskvassnegl og blekksprut.

Artsnamnebasen er bygd opp som eit hierarkisk register der kvar art, familie, orden, klasse og rekkje har ei eintydig definert plassering i systemet. Artsnamnebasen lettar samarbeidet og betrar kommunikasjonen innan det biologifaglige miljøet i Noreg ved at alle aktørar brukar same namn på organismar.

Artsnamnebasen vert drifta av Artsdatabanken i samarbeid med GBIF-Noreg. Artsnamna er samla inn, kvalitetssikra og tilrettelagde av ei rekkje namnekomitéar frå vitskaplege institusjonar i Noreg. Som ein overbygning for komitéane er det etablert eit namneråd for å sikre ein sams praksis i det faglege arbeidet. Namnekomitéane har òg hatt rådgivande støtte i Språkrådet i arbeidet med norske artsnamn.

## Bakgrunnsstoff
* Heimesida til artsnamnebasen
* Sluttdokumenta til namnekomitéane 

## Kjelder
Farne Islands

**Farne Islands** (tidlegare ofte kalla **Farnes**) er ei øygruppe utanfor kysten av Northumberland i England. Ho består av 15-20 øyar alt etter tidvassnivået. Dei ligg spreidd 2,5-7,5 km frå land og er delt inn i to grupper, dei indre og dei ytre øyane. Hovudøyane i den indre gruppa er Inner Farne, Knoxes Reef og East og West Wideopens (som alle heng saman ved fjøre sjø) og the Megstone. Dei største øyane i den ytre gruppa er Staple Island, the Brownsman, North og South Wamses, Big Harcar og the Longstone. Mellom dei to gruppene går Staple Sound. Det høgaste punktet, på Inner Farne, er 19 meter over havet. 

## Historie
Dei første kjende innbyggjarane på Farne Islands var forskjellige culdee-munkar, somme knytte til Lindisfarne. Dei levde her som eremittar. St. Cuthbert innførte spesielle lover her i 676 som verna ærfuglane her. Dette trur ein er dei tidlegaste fuglevernslovene nokon stad. 

Øyane har i dag ingen permanent busetnad. Alle fyra på Farneøyane er i dag automatisert, men vart i tidlegare år drivne av fyrvaktarar. 

## Bakgrunnsstoff
*Farne Islands på National Trust
*Dykking rundt Farne Islands 

## Kjelder

**Denne artikkelen bygger på «[[:en:Farne Islands|Farne Islands]]» frå ,  den 23. januar 2010.* 
*** oppgav desse kjeldene:*
Coquet Island i England

**Coquet Island** er ei lita øy 1,2 km utanfor Amble på kysten av Northumberland nordaust i England.

Øya er eigd av hertugen av Northumberland. Royal Society for the Protection of Birds styrer eit fuglereservat på øya, som har mange sjøfuglkoloniar. Den mest talrike arten er lundefugl og over 18&nbsp;000 par hekka her i 2002. Fuglereservatet er derimot meir viktig for dei utryddingstrua Dougalls ternene som hekkar her. Dette er den største kolonien av denne arten i Storbritannia og i 2005 hekka 92 par her. Andre fugleartar som hekkar her er splitterne, makrellterne, raudnebbterne, krykkje, havhest, tre måseartar og ærfugl.

Ruinane av eit kloster frå mellomalderen står på Coquet Island. Det meste av klosteret vart ein del av fyret og fyrvaktarbustaden på øya. Fyret er i dag automatisert og drive av Trinity House. 

Det er generelt ikkje lov for publikum å gå i land på Coquet Island, men det vert stundom lagt båtturar til øya for sjå på dei mange lundefuglane som hekkar her. 

## Bakgrunnsstoff
* Historia til Coquet Island

## Kjelder

**Denne artikkelen bygger på «[[:en:Coquet Island, England|Coquet Island, England]]» frå ,  den 22. januar 2010.*
Furzey Island

**Furzey Island** er ei øy i Poole Harbour i Dorset i England. Øya ligg sør for den større Brownsea Island. Sett frå sjøen eller tilstøytande landområde, ser øya ut som nok ei aude, furukledd øy, men gøymd mellom trea ligg ein oljebrønn og ein stasjon knytt til Hamble på Southampton Water via ei røyrleidning. Den høge oljeriggen er eit stort landemerke i Southern Poole Harbour og det største landemerke mellom Brownsea og Furzey.

Furzey Island ligg i kommunen Corfe Castle i Purbeck distrikt.

## Kjelder

**Denne artikkelen bygger på «[[:en:Furzey Island|Furzey Island]]» frå ,  den 23. januar 2010.* 
*** oppgav desse kjeldene:*
Fish Island i London

**Fish Island** er ei øy i Tower Hamlets i London. Fish Island grensar til River Lea, Hertford Union Canal og East Cross Route.

Øya ligg hovudsakleg i eit gammalt industriområde. Det vart gjort store investeringar for å ruste opp øya i samband med sommar-OL 2012, sidan ho ligg nær Olympic Park.

## Kjelder

* *Denne artikkelen bygger på «[[:en:Fish Island, London|Fish Island, London]]» frå ,  den 23. januar 2010.* 
*** oppgav desse kjeldene:*
**Fish Island, Tower Hamlets, hidden-london.com
Green Island i Dorset

**Green Island** er ei øy i Poole Harbour i Dorset i England. Ho ligg sentralt i bukta, sør for Brownsea Island og Furzey Island. Øya har status som *Area of Natural Beauty* (vakkert naturområde, AONB),* Site of Special Scientific Interest* (SSSI, stad av særleg vitskapleg interesse) og *Special Protection Area* (SPA, særskild verneområde).

Øya er om lag 0,18 km² stor ved fjøre og 0,07 km² ved flo. Ho er dekt av furuskog og lyngheier. Rundt øya ligg eit stort marsklandområde samt eit strandområde. Det meste av øya består av sandstein. Det står to hus på øya, eit sommar hus og ei hytte. Her er helikopterlandingsplass og ei privat brygge. I lag med naboøyane Brownsea Island og Furzey Island er ho ein av få stader i Storbritannia der det framleis finst ekorn.

Green Island ligg i kommunen Corfe Castle i Purbeck.

Øya er i dag privateigd. 

## Kjelder

**Denne artikkelen bygger på «[[:en:Green Island (Dorset)|Green Island (Dorset)]]» frå ,  den 23. januar 2010.* 
*** oppgav desse kjeldene:*
Storm Weather Shanty Choir

**Storm Weather Shanty Choir** er eit seksmannskor frå øya Stord som syng gamle sjantiar.
Det vart starta i oktober 2000.

Mellom 2010 og 2020 har koret hatt tre landsdekkende turnéar i Noreg, to USA-turnéar og tre Japan-turnear, i tillegg til konsertar i Danmark, Sverige, Sveits, Nederland, Tyskland, England og Skotland. Storm Weather Shanty Choir er kjende for sine heftige og inkluderande konsertar og ein omtale frå ein konsert i Seattle i 2009 kan vere beskrivande: «Storm Weather Shanty Choir is like imagine Gogol Bordello singing shanties».

Den tidlegare seglskutesjømannen Haakon Steinar Vatle starta Storm Weather Shanty Choir etter å ha vore på seglas med Statsraad Lehmkuhl, kom tilbake til Stord og samla ein gjeng langhåra rockarar. Etter kvart er koret blitt kjende som eit fargerikt innslag i både folkemusikkmiljøet og i meir rocka musikkretsar. Koret har såpass mange bein i ulike leirar at dei ikkje berre har spela på Folkelarm to gonger, men også på , og dei er årvisse gjengangarar på klubbar som Skuret, Det Akademiske Kvarter, Herr Nilsen og Riksscenen.

## Koret
* Haakon Steinar Vatle - sjantimann og akustisk gitar
* Ronny Sætre - baryton og perkusjon
* Rune Nesse - bass og perkusjon
* Vidar Vedå - bass og «karaokemaskin» 
* Roald Kaldestad - lyrisk tenor, mandolin, gitar
* Gisle Østrem - lyrisk tenor, concertina 

## Diskografi
* 2002 - *Cheer Up Me Lads!*
* 2004 - *Off to Sea Once More*
* 2005 - *Let Us Be Jolly and Drown Melancholy!*
* 2009 - *Way Hey (And Away We'll Go)*
*2012 - *A Drop of Nelsons Blood*
*2017 - *Live*
*2021 - *Nine Rows of Teeth*

## Bakgrunnsstoff
* Offisiell nettstad
Havergate Island

**Havergate Island** er ei 1,08&nbsp;km² stor øy i River Alde og River Ore i Suffolk i England. Ho er eit myrlendt naturreservat styrt av Royal Society for the Protection of Birds og kjend for klydene og ternene som heldt til her.

Øya ligg nær Orfordness og er den største i grevskapet Suffolk, mellom Orford Beach og fastlandet. I nordvest grensar ho til kanalane Lower Gull og The Gull (del av Ore) og i søraust til The Narrows (del av Alde). Havergate ligg hovudsakleg under havnivå, men er drenert av ei rekkje kanalar og eit dike.

## Kjelder

**Denne artikkelen bygger på «[[:en:Havergate Island|Havergate Island]]» frå ,  den 23. januar 2010.* 
*** oppgav desse kjeldene:*
**Havergate Island - The Royal Society for the Protection of Birds
**Havergate in History
Hayling Island

**Hayling Island** er ei øy utanfor sørkysten av England i Havant i Hampshire. 

Øya er forma som ein T og er 6,5 lang og brei. Totalt har ho eit areal på 30 km². Det går ei bru frå nordenden til fastlandet. Det går òg båtrute frå øya til naboøya Portsea der byen Portsmouth ligg. I vest ligg Langstone Harbour og i aust Chichester Harbour.  

Øya er stort sett eit bustadområde, men òg eit feriesenter for brettsegling og vanleg segling. 

## Busetnader på øya
*Mengham
*Northney
*Eastoke
*West Town
*Sinah
*Sandy Point
*South Hayling
*Gable Head
*Ferry Point
*Mill Rythe
*Tournerbury
*Stoke
*Tye

## Bakgrunnsstoff
*Hayling Island Community Board 
*Hayling.co.uk

## Kjelder

**Denne artikkelen bygger på «[[:en:Hayling Island|Hayling Island]]» frå ,  den 23. januar 2010.*
Hilbre Island

**Hilbre Island** er den største av tre øyar ved munningen av elva River Dee nær Wirralhalvøya i England. 

Hilbre Island er om lag 5 hektar stor og ligg 1,6 km frå Red Rocks på Wirralhalvøya. Dei to andre øyane er **Middle Eye** og **Little Eye**. Øyane er tidvassøyar og ein kan gå tørrskodd til dei når det er fjøre. Det står eit par hus på Hilbre Island, medan dei to andre ikkje er busette. Det står eit lite fyr på øyane frå 1927. 

Øya er kalla opp etter eit kapell som vart bygd her i mellomalderen, tileigna St. Hildeburgh. 
Ein meiner at øya har vore busett sidan steinalderen. Rundt 1080 vart det oppretta ei lite kloster på øya. Den siste munken forlet øya rundt 1550. I 1692 vart det sett opp ein liten fabrikk for å raffinere bergsalt. 

## Bakgrunnsstoff
*The Friends of Hilbre
*Merseyside Views: Hilbre Island 
*Trinity House: Hilbre Island fyr 

## Kjelder

**Denne artikkelen bygger på «[[:en:Hilbre Island|Hilbre Island]]» frå ,  den 23. januar 2010.* 
*** oppgav desse kjeldene:*
** Craggs, J. D. (Ed.) (1978). *Hilbre - The Cheshire Island - its history and cultural history.* Liverpool University Press. ISBN 0-85323-314-4.
** Burnley, Kenneth J. (1981). *Portrait of Wirral.* Robert Hale Ltd. ISBN 0-7091-9409-9
Buller District

**Buller District** er administrert av **Buller District Council** og er eit distrikt regionen West Coast på Sørøya på New Zealand. Distriktet omfattar Westport, Karamea, Reefton og Inangahua Junction. Arealet er 7 953,12 km² (3 070,72 sq mi). Administrasjonssenteret i distriktet er Westport, der 45% av innbyggjarane i regionen bur.

## Populasjon
Distriktet hadde ved folketeljinga i 2006 eit folketal på 9 702, av desse var 8 % maoriar. Av innbyggjarane budde 3900 i Westport, 423 i Karamea, 159 i Inangahua Junction og 948 i Reefton.

## Kjelder

**Denne artikkelen bygger på «[[:en:Buller District|Buller District]]» frå ,  den 23. januar 2010.*  

## Bakgrunnsstoff

*
Egge i Steinkjer

**Egge i Steinkjer** er ein gamal storgard i Steinkjer kommune i Trøndelag, 2 km nord for sentrum. Han ligg på ein åsrygg, og det er dét som har gjeve han namnet.

## Historie
### Snorre
Egge gard er nemnt første gong i Soga om Håkon den gode, om lag år 960 etter vanleg rekning, som heimstaden til Trond Haka, hovdingen som stod for blotinga i Sparbyggjafylket, då trønderane la planar om å få kongen til å blote.

Neste gong Egge gard er nemnt, er i Soga om Olav den heilage vinteren 1020-21. Då var Olve på Egge talsmann for bøndane i Inntrøndelag som kongen skulda for å halde fram med bloting i løynd. Kongen fekk sidan vita at det skulle haldast eit stort blot for alle inntrønderane på Mære og at Olve skulle stå for gildet. Kongen kom til Mære om natta og drap Olve.

Egge (og dei andre eigedomane, og enkja Sigrid Toresdotter) vart teken over av Kalv Arnesson. Kalv vart ein mektig og eigenrådig lendmann som veksla mellom å vere alliert med kongen og med ladejarlane, som vart leiar for bondehæren i slaget på Stiklestad og som henta Magnus Olavsson heim frå Gardarike i 1034. Han eigde Egge og budde der til han flydde landet etter å ha falle i unåde hos Magnus nokre år ut på 1030-talet, og kongen tok alle eigedomane hans. Kalv fekk garden og eigedomane att i år 1050 etter at broren Finn Arnesson hadde bede Harald Hardråde om det, men han døydde alt sommaren etter då kongen sende han og ein liten flokk i land mot ein stor hær på Fyn. Seinare høyrer vi ikkje meir til Egge og hovdingane der.

## Bakgrunnsstoff
* Om Egge gard frå Egge museum
Grey District

**Grey District Council** i regionen West Coast på Sørøya på New Zealand er eit distrikt som omfattar Greymouth, Runanga, Blackball, Cobden og busetnadar langs Grey River. Arealet er 3,516.48 km² (1,357.72 sq mi). Administrasjonssentereret ligg i Greymouth, der 27 % av innbyggjarane i distriktet bur.

## Populasjon
Distriktet hadde eit folketal på 13 221 ved folketeljinga i 2006, der åtte prosent var maoriar. Av innbyggjarane budde 3600 i Greymouth, 1221 i Runanga, 1707 i Cobden og 330 i Blackball. Om lag 95 % av innbyggjarane er av europeisk avstamming (i følgje folketeljinga i 2001), slik at Grey District har ei svært homogen etnisk samansetjing av innbyggjarane sine. Førti prosent av innbyggjarane hadde inga vidareutdanning i 2001, samanlikna med om lag 27 % på New Zealand sett under eitt.

## Infrastruktur

Det er 619 km vegar i distriktet, av desse har 358 km fast dekke (data frå 2000).

## Kjelder

**Denne artikkelen bygger på «[[:en:Grey District|Grey District]]» frå ,  den 24. januar 2010.*  

## Bakgrunnsstoff
* Grey District Council
Isle of Grain

**Isle of Grain** er ei tidlegare øy nord i Kent i England aust for Hoohalvøya. Det meste av øya er myrlendt og Grain Marshes er eit viktig fugleområde. 

Øya utgjer eit verdsleg sokn med 1731 innbyggjarar (2001). Ho er 5,5 km lang og 4 km brei. 

For å verne utløpet til Themsen vart festninga Grain Tower bygd. Det var i drift fram til 1946. Tidlegare var malaria eit stort problem på øya. Det siste tilfellet med denne sjukdommen vart registrert i 1918. 

Den sørlege delen av øya er eit viktig industriområde i dag. Fram til 1982 låg det eit stort oljeraffineri her. I dag ligg Thamesport, den tredje største containerhamna i Storbritannia, på denne staden. Ved sidan av den gamle oljeraffineriet ligg eit oljefyrt kraftverk som utgjer 3 % av det nasjonale kraftforsyninga i landet. 

## Kjelder


**Denne artikkelen bygger på «[[:en:Isle of Grain|Isle of Grain]]» frå ,  den 24. januar 2010.* 
*** oppgav desse kjeldene:*
** Historic Kent  
** Bignell, Alan (1999). *The Kent Village Book*
Isle of Sheppey

**Isle of Sheppey** er ei øy utanfor nordkysten av Kent i England i Themsenestuaret, om lag 61 km aust for sentrum av London. Ho har eit areal på 93 km² og er ein del av distriktet Swale. *Sheppey* kjem av det gamle saksiske *Sceapige*, som tyder «Saueøya», og sjølv i dag beiter store saueflokkar her. 

Landmassen som vert kalla Sheppey består av tre hovudøyar: Sheppey, Isle of Harty og Isle of Elmley (dei vart ein gong kalla Isles of Sheppey (Sheppeyøyane) før kanalane som skilde dei mudra til. Det myrlendte landskapet sør på øya gjer at fleire kanalar og avløp dannar mange små øyar. Øya er låg, men ved Minster er høgda 73 meter. 

Mellom Sheppey og fastlandet ligg kanalen The Swale. Som med Wantsum Channel mellom Isle of Thanet og fastlandet i aust og Yantlet Creek ved Isle of Grain, vart dei i eldre tider ein del av skipsrutene inn til hamnene i Chatham og London. 

Under regjeringstida til Edvard I vart det bygd ei bru mellom Sheppey og fastlandet ved Elmley. Ho heitte Tremsethg Bridge, men gjekk tapt i ei tidvassbølgje og aldri erstatta. I nyare tid vart Kingsferry Bridge bygd. Det har vore i alt fire bruer over The Swale frå øya. 

## Dagens Sheppey
Den største byen på øya er Sheerness. Andre landsbyer er Minster som har ei grusstrand, og Leysdown-on-Sea som har sandstrand. Heile nordkysten er spekka med husvogner, campingvogner og feriehus. Det er òg ei strand for naturistar bortanfor Leysdown, mot Shellness. Det er eit fuglereservat ved Elmley Marshes.

Det er tre fengsel på øya, alle ligg sør for landsbyen Eastchurch: HMP Elmley, HMP Standford Hill, og HMP Swaleside. Totalt er det rundt 2200 innsette her. 

I 2001 hadde øya 37&nbsp;852 innbyggjarar og mange pendlar til fastlandet med jernbanen Sheerness-Sittingbourne og den nye brua Sheppey Crossing.

## Bakgrunnsstoff
* Sheppey Website 
* Sheppey Access 
* Sheppey Online 

## Kjelder

**Denne artikkelen bygger på «[[:en:Isle of Sheppey|Isle of Sheppey]]» frå , og «[[:nb:Sheppey|Sheppey]]» frå  den 24. januar 2010.*
Isle of Oxney

**Isle of Oxney** er eit område i Kent i England som tidlegare var ei øy.

På 1200-talet var Oxney ein del av kysten som grensar til det som i dag er Romney Marsh. Då myrområdet mudra til og fram til utpå 1600-talet, rann River Rother, som munnar ut etter Rye, forbi Kent frå vest til aust. Utover 1700-talet hadde elva endra lei og rann sørover, og området der elva tidlegare rann vart tørt land. Området heldt derimot på øynamnet sitt. 

Stader i Isle of Oxney er mellom anna Wittersham, Stone in Oxney og Small Hythe. Ved Stone finst eit steinaltar frå romartida.

## Kjelder

* *Denne artikkelen bygger på «[[:en:Isle of Oxney|Isle of Oxney]]» frå ,  den 24. januar 2010.*  
 

## Bakgrunnsstoff
*Historia til Isle of Oxney
Long Island i Dorset

**Long Island** er ei øy i Poole Harbour i Dorset i England. Ho ligg like utanfor Arnehalvøya sørvest i bukta og mellom øya og naboøya Round Island gårr ein smal kanal, som berre er vel ein meter brei. Øya utgjer om lag 12 hektar ved fjøre sjø, men vert berre 3,8 hektar ved flo.

Long Island er privateigd av Rempstone Estate og har hatt same eigarar i 250 år. 

Long Island ligg i det verdslege soknet Corfe Castle. Soknet er ein del av Purbeck district.

## Kjelder

**Denne artikkelen bygger på «[[:en:Long Island (Dorset)|Long Island (Dorset)]]» frå ,  den 24. januar 2010.* 
*** oppgav desse kjeldene:*

## Bakgrunnsstoff
Longships

**Longships** er ei gruppe skjer om lag 2 km vest for Land's End i Cornwall i England.

Det står eit fyr på Longships, opphavleg bygd i 1795 på det høgaste punktet på det største skjeret. Det første tårnet stod berre 12 meter over havet, så ved grov sjø var det ikkje mogeleg å sjå fyrlykta. Dermed valde Trinity House å byggje eit større tårn. Bygginga av det nye tårnet starta i 1870 og vart først tent i desember 1873.Sjølv med desse utbetringane forliste «S.S. Bluejacket» like ved fyret ei klår natt i 1898, og øydela nesten fyret i same slengen. Sidan 1988 har fyret vore automatisert. Lyset er isofase med eit intervall på 10 sekund. Fyret har òg ein tåkelur som gjev frå seg lyd kvart 10. sekund i skodde. 

## Bakgrunnsstoff
* Information on the Longships lighthouse at Trinity House 

## Kjelder

**Denne artikkelen bygger på «[[:en:Longships|Longships]]» frå ,  den 24. januar 2010.* 
*** oppgav desse kjeldene:*
Looe Island

**Looe Island**, eller **St George's Island** og tidlegare **St Michael's Island**, er ei lita øy like utanfor byen Looe i Cornwall i England. 

I følgje ei lokal segn kom Josef frå Arimatea i land her med Jesusbornet. 

## Historie
Folk har kome til øya sidan jernalderen. Ein har funne spor etter tidlege busetnader, mellom anna bitar av romerske amforaer og steinanker. I mellomalderen vart det eit kapell og bustader her. 

Seint i mellomalderen kom øya under Glastonbury abbedi. Det var ho fram til klostera vart nedlagde i 1536 og eigedomane kom under krona. På 1600- og 1700-talet vart øya nytta av smuglarar som prøvde å unngå tollskipa til styresmaktene i Plymouth og Falmouth. På 1900-talet var øya eigd og busett av to systrer, Babs og Evelyn Atkins, som skreiv to bøker om livet på øya. Då Babs døydde i 2004 vart øya testamentert til Cornwall Wildlife Trust. 

## Geografi
Øya har status som særleg vakkert naturområde og er eit fuglereservat. Ho er 91 hektar stor og har ein omkrins på kring 1,5 km. Det høgaste punktet på øya er 47 meter over havet. Øya er normalt tilgjengeleg med båt, men det går an å gå til øya ved fjøre. 

## Kjelder


**Denne artikkelen bygger på «[[:en:Looe Island|Looe Island]]» frå ,  den 24. januar 2010.* 


## Bakgrunnsstoff
Lord's Island

**Lord's Island** er ei av fire øyar i Derwent Water i Keswick i Cumbria i England. Ho har fått namnet sitt frå jarlane av Derwentwater som budde her. I tillegg til det fine huset til jarlen, gjekk det ei klaffebru over til fastlandet. 

Huset på øya forfall etter at jarlane hadde flytta og i dag står berre grunnmuren att. Stein frå huset vart ført inn til Keswick der det vart nytta som byggmaterialet i møtesalen der. 

Den siste jarlen, James Radclyffe, vitja berre området ein gong. Han skaffa seg ein hær og tok jakobittane si side i 1714. Han vart derimot slått ved Preston og halshogd i 1716. 

## Kjelder

**Denne artikkelen bygger på «[[:en:Lord&#39;s Island|Lord&#39;s Island]]» frå ,  den 24. januar 2010.*  

## Bakgrunnsstoff
* Google Maps: bilete av øya
Mesopotamia i Oxford

**Mesopotamia** er ei smal øy (700 meter lang og 27 meter brei) i University Parks i Oxford i England.  Ho ligg mellom den øvre og nedre delen av River Cherwell. Namnet Mesopotamia tyder på gresk «mellom elvar» og vart opphavleg nytta om området mellom elvane Tigris og Eufrat i dagens Irak.

Landområdet vart kjøpt av University of Oxford då universitetsparken vart utvida mellom 1860 og 1865. 

Domesday Book har registrert ei vassmølle på denne staden fram til 1825. 

## Kjelder

**Denne artikkelen bygger på «[[:en:Mesopotamia, Oxford|Mesopotamia, Oxford]]» frå ,  den 24. januar 2010.*
Peel Island i Cumbria

**Peel Island** (tidlegare kalla *Montague Island* eller *Gridiron*) er ei av tre øyar i Coniston Water i Lake District i Cumbria i England. Dei to andre er Fir Island (som er landfast så lenge vasstanden ikkje er høg) og Oak Island. Ho er kjend for å ha inspirert til *Wild Cat Island* i bøkene *[[Swallows and Amazons]]* av Arthur Ransome. I dag er øya ein populær turistdestinasjon, og høyrer til National Trust.

Peel Island vart gjeven til National Trust av hertug John Montagu-Douglas-Scott av Buccleuch, i lag med 4,5 hektar skog i 1932. 

## Kjelder

**Denne artikkelen bygger på «[[:en:Peel Island, Cumbria|Peel Island, Cumbria]]» frå ,  den 24. januar 2010.* 
*** oppgav desse kjeldene:*
Portsea Island

**Portsea Island** er ei lita, flat og lågtliggande øy like utanfor sørkysten av England. Øya ligg innanfor og omfattar store delar av byen Portsmouth. Ho er den tredje mest folkerike øya av Dei britiske øyane, etter øya Storbritannia og Irland.

I aust ligg Langstone Harbour og i vest Portsmouth Harbour. I sør vender ho ut mot Solent. Ein liten kanal, Ports Creek, skil øya frå fastlandet. 

Tre vegbruer (M275, A3 og A2030), ei gangbru og ei jernbanebru går frå øya til fastlandet, og ei lita vegbru går vidare til Whale Island. I tillegg går det båtruter til Gosport (på fastlandet), Hayling Island og Isle of Wight.

Namnet Portsea vert òg nytta om eit administrativ distrikt i Portsmouth, som ligg i det sørvestlege hjørnet i øya. 

## Kjelder

* *Denne artikkelen bygger på «[[:en:Portsea Island|Portsea Island]]» frå , den 24. januar 2010.*
Round Island i Dorset

**Round Island** er ei øy i Poole Harbour i Dorset i England. Ho ligg like utanfor Arnehalvøya sørvest i bukta og berre ein smal kanal ligg mellom denne øya og naboøya Long Island.

Øya er 12 hektar stor og er privateigd. Landskapet er ei blanding av graskledde innhegningar og skogområde. 

Round Island ligg i det verdslege soknet Corfe Castle i Purbeck district.

## Kjelder

**Denne artikkelen bygger på «[[:en:Round Island (Dorset)|Round Island (Dorset)]]» frå ,  den 24. januar 2010.* 
*** oppgav desse kjeldene:*
Seghy Island

**Seghy** er ei lita øy utanfor vestkysten av Cornwall i England. Ho er den største klippa i Cripp's Cove, ei vik på halvøya Logan Rock, ein kilometer vest for Porthcurno.

## Kjelder

**Denne artikkelen bygger på «[[:en:Seghy Island|Seghy Island]]» frå ,  den 24. januar 2010.*
Spike Island i Cheshire

**Spike Island** er ei kunstig øy i Halton Borough i Widnes i England, mellom Sankey Canal og estuaret til Merseyelva. Det var her den kjemiske industrien starta i Storbritannia, og øya var ein giftig avfallsplass som er omgjort til eit naturområde. Øya er i dag ein ramsarstad som omfattar våtmark, parkområde og gangstiar. Ho ligg like ved vitskapsmuseumet Catalyst Science Discovery Centre.

Virvaret av gamle kjemiske fabrikkar, jernbanelinjer, kanalar og industrielle dokkplassar og industriforureining, som hadde vorte eit rusta, giftig belte i villmarka, vart rydda opp og gjort om til skogsområde, våtmarksområde og grøntområde mellom 1975 og 1982. Eit lagerhus vart verande att og er i dag eit katalysatormuseum, det einaste vitskapsmuseumet i Storbritannia som berre omhandlar kjemi. 

Lokalt vert øya ofte berre kalla Spikey.

## Kjelder

**Denne artikkelen bygger på «[[:en:Spike Island, Cheshire|Spike Island, Cheshire]]» frå ,  den 24. januar 2010.*  
 

## Bakgrunnsstoff
*The Catalyst Museum